Enemmistö (äänestys)

Enemmistö on mielipidetiedusteluun tai ryhmässä tapahtuvaan päätöksentekoon liittyvä käsite.

Enemmistöjä ovat:

 Yksinkertainen enemmistö, joka viittaa vaihtoehtoon, joka on saanut eniten kannatusta. Yksinkertaiseen enemmistöön ei siis tarvitse saada kokouksen enemmistön kannatusta, vaan riittää, että kannatusta on enemmän kuin millään kilpailevalla vaihtoehdolla, ja yhdenkin äänen ero muihin riittää.
 Suhteellinen enemmistö, joka tarkoittaa kaikkien äänioikeudellisten sijaan enemmistöä jonkin merkitsevän joukon sisällä, esimerkiksi kaikista kantansa ilmaisseista.

 Ehdoton enemmistö tarkoittaa, että vaihtoehto on saanut taakseen yli puolet annetuista äänistä.

 Määräenemmistö tarkoittaa, että vaihtoehto saa puolelleen ennalta määritellyn osan äänistä, esimerkiksi 2/3 tai 5/6 äänistä. Korkean määräenemmistön käytöllä halutaan varmistaa että tärkeimmissä asioissa ei tehdä harkitsemattomia päätöksiä.

 Yksimielinen päätös tarkoittaa, että kukaan päätöksentekoon osallistunut ei ilmoittanut kannattavansa mitään kilpailevaa vaihtoehtoa.

Lähteet 

Päätöksenteko

yi:מערהייט